ઘરમાં રહીને જવાબદારી નિભાવનારની સામે ઓફિસમાં રહી જવાબદારી નિભાવનારાને કેવી રીતે ભુલી શકાય. નોકરિયાત વર્ગમાં હંમેશા એક તકલીફ રહે છે. અને એ છે કે ઓફિસ અવર્સ પુરા થયા પછી પણ તે ઓફિસ લઇને જ ફરે છે. ઘરે પહોંચવા પર તુરંત ફોન આવે, ઇમેઇલ કરીને જવાબ આપવાનો આવે, કે કોઇ ડીલ જોખમમાં છે અને તુરંત જ તેને સીલ કરવાની છે. આવી બધી રોજની વાતો થઇ ગઇ તેઓ માટે. આવા સમયે તેઓ માટે સિમ્પલ ઉપાય છે પોતાની જાતને પોતાની પ્રોફેશનલ દુનિયાથી ડિસ્કનેક્ટ કરીને ઘરમાં અને પરિવાર સાથે સમય વિતાવવો. જેને માટે સૌથી અકસીર મોબાઇલ ફોન બંધ કરવો. કોઇ બેચલર છે તો તે પણ આવી રીતે ડિજીટલી ડિસ્કનેક્ટ થઇને ઘરમાં રહીને પોતાને સમય આપી શકે. અથવા મિત્રો સાથે ટાઇમ સ્પેન્ડ કરી શકે. એટલે જો આપ નોકરી કરો છો. તો દર સન્ડે આપ આવી રીતે ટાઇમટેબલ ગોઠવો. મિત્રોને મળો, પરિવાર સાથે રહો પછી જુઓ કે કેવી મજા આવે છે. તો છે ને એકદમ આસાન તરીકા, બસ યાદ રાખજો કે તમને ગમે છે શું અને એ કરવાનુ કેવી રીતે છે. તો લગાવી દો એકાદ નોટ તમારી આસપાસ અને કરીલો તેને પ્લાન તમારી લાઇફ સ્ટાઇલની સાથે.